
RAPORT DE SPECIALITATE
[bookmark: _Hlk86994663][bookmark: _Hlk67406804]privind  aprobarea documentației de avizare a lucrărilor de intervenții, a indicatorilor tehnico-economici și a devizului general pentru obiectivul de investiții „Modernizare drum comunal DC 49 Ion Corvin-Viile, tronson II - 2.022 km, comuna Ion Corvin, jud. Constanța”, precum și a sumei reprezentând categoriile de cheltuieli finanțate de la bugetul local pentru realizarea obiectivului

	
1. TEMEIUL DE FAPT:
- Caracteristicile principale și indicatorii tehnico-economici ai obiectivului de investiții “Modernizare drum comunal DC 49 Ion Corvin – Viile, tronson II – 2.022 km, comuna Ion Corvin, jud. Constanța”;
- Devizul general al obiectivului de investiții “Modernizare drum comunal DC 49 Ion Corvin – Viile, tronson II – 2.022 km, comuna Ion Corvin, jud. Constanța”;
2.TEMEIUL  DE DREPT:
-  Hotărârea de Guvernului cu nr. 907 din 29 noiembrie 2016 privind etapele de elaborare și conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice;
- art. 44 din Legea nr. 273/2006 privind finanțele publice locale, cu modificările și completările ulterioare;
- art. 1, art. 2, art. 5 alin. (2) din Legea  nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
- art. 76 din  Ordonanța de urgență a Guvernului nr. 57/2019 privind Codul administrativ, cu modificările ulterioare;
-art. 3 paragraful 2 și art. 4 din Carta Europeana a autonomiei locale, adoptata la Strasbourg pe 15 octombrie 1985, ratificată prin Legea nr. 199/1997;
- art. 120 alin. (1), art. 121 alin. (1) și alin. (2), art. 138 alin. (1) și alin. (4) din Constituția României, republicată;
- art. 7 alin. (2) din Codul civil al României, adoptat prin Legea 287/2009, cu modificările ulterioare;
- Legea nr. 273/2006 privind finanțele publice locale, cu modificările şi completările ulterioare; 
-	Ordonanța Guvernului nr. 43/1997 privind regimul drumurilor, cu modificările şi completările ulterioare; 
-	Ordonanța de urgență a Guvernului nr. 95/2021 pentru aprobarea Programului Naţional de Investiţii „Anghel Saligny”; 
-	Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului naţional de investiţii „Anghel Saligny”, pentru categoriile de investiții prevăzute la art. 4 alin. 1 lit. a-d din Ordonanța de urgență a Guvernului nr. 95/2021 aprobate prin Ordinul ministrului dezvoltării, lucrărilor publice şi administraţiei nr. 1333/2021.

	ARGUMENTE DE OPORTUNITATE:
	
	Se propune aprobarea obiectivului de investiții “Modernizare drum comunal DC 49 Ion Corvin – Viile, tronson II – 2.022 km, comuna Ion Corvin, jud. Constanța”, aprobarea indicatorilor tehnico–economici, cofinanțarea și devizului general al obiectivului de investiții pentru Programul Național de Investiții “Anghel Saligny” în vederea obținerii de fonduri guvernamentale pentru implementarea și realizarea lucrărilor de investiții menționate.
În vederea  asigurării condițiilor de siguranță a traficului rutier de pe raza comunei Ion Corvin, judetul Constanța dar și pentru creșterea nivelului de confort  se impune aplicarea de către Consiliul Local Ion Corvin, la programe de finanțare derulate prin bugetul de stat sau orice alte programe de finanțare existente și aplicabile.
Amplasamentul obiectivului propus  se află între localitățile Ion Corvin și Viile, comuna Ion Corvin, județul Constanța.
	Terenul pe care urmează  să fie realizată investiția se află în domeniul public al comunei Ion Corvin, iar prin realizarea  proiectului se urmărește  realizarea următorilor indicatori tehnici  specifici  categoriei de investiții de la art. 4 alin. (1) lit. c) din Ordonanța de urgență a Guvernului  nr. 95/2021:
- Lungimea Tronsonului II al DC49 este de 2,022 km; 
- Valoarea totală a investiției (lei inclusiv TVA) este de 14.792.772,94 lei; din care C+M (lei inclusiv TVA) este de 3.788.595,75 lei la un curs BNR de 4,9486 lei / euro din data de 04.11.2021.
- Valoarea  finanțată de Ministerul Dezvoltarii, Lucrărilor Publice și Administrației (cheltuieli eligibile lei inclusiv TVA) – 3,630.003,65 lei.
- Valoarea finanțată de U.A.T. Ion Corvin (lei, inclusiv TVA) – 158.592,10 lei.
Având în vedere specificațiile de mai sus, supunem spre aprobare Consiliului Local al comunei Ion Corvin, județul Constanța aprobarea obiectivului de investitii “Modernizare drum comunal DC 49 Ion Corvin – Viile, tronson II – 2.022 km, comuna Ion Corvin, jud. Constanța”, aprobarea indicatorilor tehnico–economici, cofinanțarea și devizului general al obiectivului de investiții pentru Programul Național de Investiții “Anghel Saligny”.

